കേന്ദ്രസംഘ റിപ്പോര്ട്ട്: കേരളത്തില് ഈ മാസം .46 ലക്ഷം കൊവിഡ് കേസുകള് ഉണ്ടായേക്കാം കൊവിഡ് വ്യാപനത്തില് കേരളത്തിന് മുന്നറിയിപ്പ് നല്കിയിരിക്കയാണ് കേന്ദ്രസംഘം. കേരളത്തില് ഈ മാസം 20 വരെ 4.6 ലക്ഷം കൊവിഡ് കേസുകള് റിപ്പോര്ട്ട് ചെയ്തേക്കാം. ഓഗസ്റ്റ് ഒന്ന് മുതല് 20 വരെയുള്ള കാലയളവ് ചൂണ്ടിക്കാട്ടിയാണ് ഈ മുന്നറിയിപ്പ്. രണ്ട് ഡോസ് വാക്സിന് സ്വീകരിച്ചവരില് വീണ്ടും രോഗം വരുന്നത് തെക്കന് സംസ്ഥാനങ്ങളില് കൂടുതലായി കാണുന്നത് പരിശോധിക്കണം എന്നും. രണ്ട് ഡോസ് വാക്സിന് സ്വീകരിച്ചവരില് വീണ്ടും രോഗം വരുന്നത് തെക്കന് സംസ്ഥാനങ്ങളില് കൂടുതലാണെന്നും കേന്ദ്ര സംഘം പറഞ്ഞു. പത്തനംതിട്ടയില് ആദ്യ ഡോസ് സ്വീകരിച്ച 14,974 പേര്ക്കും, രണ്ട് ഡോസ് സ്വീകരിച്ച 5,042 പേര്ക്കും രോഗബാധയുണ്ടായി. കേന്ദ്രസംഘം സന്ദര്ശിച്ച എട്ട് ജില്ലകളില് പോസിറ്റിവിറ്റി നിരക്ക് 10 ശതമാനത്തിന് മേലെയാണ്. 80 ശതമാനം കേസുകളും ഡെല്റ്റ വകഭേദം വന്നവയാണ്. മലപ്പുറത്തും പത്തനംതിട്ടയിലും ടിപിആര് ഉയരുന്ന പ്രവണതയാണെന്ന് കേന്ദ്രസംഘം. കോണ്ടാക്ട് ട്രെസിങ് കുറവായത് കാരണമാണ് ഇതെന്നാണ് വിലയിരുത്തല്. വടക്കന് ജില്ലകളില് 70 മുതല് 90 ശതമാനം വരെ കിടക്കകളില് രോഗികളുണ്ട്. തെക്കന് സംസ്ഥാനങ്ങളില് 40 മുതല് 60 ശതമാനവും. മലപ്പുറം ജില്ലയില് 74 മുതല് 85 ശതമാനം ഐസിയു, വെന്റിലേറ്റര് കിടക്കകളില് രോഗികള്. വീട്ടുനിരീക്ഷണവുമായി ബന്ധപ്പെട്ട മാര്ഗനിര്ദശങ്ങള് പാലിക്കപ്പെടുന്നില്ല വീടിനകത്തെ പകര്ച്ച കേരളത്തില് കൂടുതലാണെന്ന് കേന്ദ്രസംഘം പറയുന്നു. വീട്ടുനിരീക്ഷണവുമായി ബന്ധപ്പെട്ട മാര്ഗനിര്ദശങ്ങള് പാലിക്കപ്പെടുന്നില്ലെന്നും സംഘം കണ്ടെത്തി.